විත්තිකරු පිළිබඳව පරීක්‍ෂණ පැවැත්තුවේ පානදුර පොලිසියේ විශේෂ අපරාධ අංශයේ නිලධාරීන් විසිනි.නීතිපතිවරයා නඩුවක් නොපවරවා අවුරුදු හතක් පමණ කාලයක් බන්ධනාගාරගත වී සිටි සැකකරුවකුට කොන්දේසි මත පානදුර පළාත් බද මහාධිකරණ විනිසුරු කුසලා සරෝජනී වීරවර්ධන මහත්මිය විසින් ඇප නියම කර මුදා හරින ලදී.රුපියල් දහදාහක මුදල් ඇප සමඟ රුපියල් ලක්‍ෂ පහක ශරීර ඇපයක්ද නියම කළ විනිසුරුවරිය සැකකරුට විදේශ ගතවීමද තහනම් කර හැම ඉරිදාවකම පොලිසියට වෙත වාර්තා කරන ලෙසටද නියම කළාය.මොරටුව පොලිසිය විසින් සැකකරුව අත්අඩංගුවට ගත්තේ වර්ෂ 2005.11.31 වැනි දින හෙරෝයින් මත්ද්‍රව්‍ය මිලිග්‍රෑම් සියයක් අලෙවි කිරීම සහ හෙරෝයින් මිලිග්‍රෑම් 4400ක් ළඟ තබා ගැනීම සම්බන්ධවයි.වංචනික අයුරින් විදුලි බලය පරිහරණය කළ අයකුට රුපියල් දස දහසක දඩ මුදලක් සමඟ විදුලිබල මණ්ඩලයට රුපියල් හතළිස් අට දහසක වන්දි මුදලක් ගෙවීමට හෝමාගම අතිරේක දිසා විනිසුරු හා මහේස්ත්‍රාත් වයි. ආර්. ඩී. නෙළුන්දෙණිය මහතා නියෝග කෙළේය.හෝමාගම ප්‍රාදේශීය විදුලි ඉංජිනේරු කාර්යාලයේ සහ හෝමාගම පොලිසියේ නිලධාරීන් එක්ව වැටලීම සිදු කර ඇත..